钦定古今图书集成/理学汇编/文学典/第118卷 > 吴礼
## 钦定古今图书集成/理学汇编/文学典/第118卷 > 吴礼

按《扬州府志》：“礼字中节，宝应人。奉母祁氏以孝称。年
四十，贡入太学。念母老不能左右，乞罢归，授州判官，
许以终养，人拟之唐何蕃母卒不复仕，结庐蓼花庄，
日与耆旧过从䜩集，醉则课儿子歌《蟋蟀》《鱼罶》诸诗，
愉愉然乐也。诗体隽逸，著有《蓼庄吟稿》一卷。如‘春水
泛花迎客棹，夕阳醉酒听渔歌’”，“荷花香里双兰桨，杨
柳阴中一草亭”，“将开未开篱下菊，欲去不去溪边鸥。”
“一片落花三径月，数声柔橹五湖烟”，“茶铛夜煮江声
壮，苔径春眠月影深”之句，皆不愧作者。